
1. Жалпы ережелер

1. «Алтынсарин ауданы әкімдігінің  ауыл шаруашылығы және кәсіпкерлік бөлімі» мемлекеттік мекемесі (бұдан әрі- Бөлім) Алтынсарин ауданының ауыл шаруашылығы және кәсіпкерлік салаларындағы басшылықты жүзеге асыратын Қазақстан Республикасының мемлекеттік органы болып табылады.
2. Бөлімнің ведомстволары жоқ.
3. Бөлім өз қызметін Қазақстан Республикасының Конституциясына және заңдарына, Қазақстан Республикасы Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
4. Бөлім мемлекеттік мекеменің ұйымдық-құқықтық нысанындағы заңды тұлға болып табылады, Қазақстан Республикасының Мемлекеттік Елтаңбасы бейнеленген мөрлері және атауы қазақ тілінде жазылған мөртабандары, белгіленген үлгілері бланкілері, Қазақстан Республикасының заңнамасына сәйкес қазынашылық органдарында шоттары бар.
5. Бөлім азаматтық-құқықтық қатынастарды өз атынан жасайды.
6. Бөлім Қазақстан Республикасының заңнамасына сәйкес уәкілеттік берілген жағдайда ол мемлекеттің атынан азаматтық - құқықтық қатынастардың тарапы болуға құқылы.
7. Бөлім өз құзыретінің мәселелері бойынша заңнамада белгіленген тәртіппен Бөлім басшысының бұйрықтарымен ресімделетін шешімдер қабылдайды.
8. Бөлімнің құрылымы мен штат санының лимиті қолданыстағы заңнамаға сәйкес бекітіледі.
9. Заңды тұлғаның орналасқан жері: 110110, Қазақстан Республикасы, Қостанай облысы, Алтынсарин ауданы, Обаған ауылы, Ленина көшесі, 4.
10. Осы ереже Бөлімнің құрылтай құжаты болып табылады.
11. Бөлімнің қызметін қаржыландыру Қазақстан Республикасының заңнамасына сәйкес жергілікті бюджеттен жүзеге асырылады.
12. Бөлім кәсіпкерлік субъектілерімен Бөлімнің өкілеттіктері болып табылатын міндеттерді орындау тұрғысынан шарттық қарым-қатынас жасауға тыйым салынады.
Егер Бөлімге заңнамалық актілермен кіріс әкелетін қызметті жүзеге асыру құқығы берілсе, онда алынған кіріс, егер Қазақстан Республикасының заңнамасында өзгеше белгіленбесе, мемлекеттік бюджетке жіберіледі..


2. Мемлекеттік органның міндеттері мен өкілеттіктері

13. Міндеттері:
 ауданның азық-түлік қауіпсіздігі шараларын қамтамасыз ету, агробизнес жүйесін тиімді дамытуды қалыптастыру;
 ауданның агроөнеркәсіптік секторының ұтымды және тиімді жұмыс істеуін қамтамасыз ету;
 кәсіпкерлікті дамыту және қолдау, бәсекелестікті қорғау, сондай-ақ ғылыми-техникалық салада, инновациялық қызметте кәсіпкерлікті дамыту үшін жағдайлар жасау;
 аудан экономикасына инвестиция тарту үшін қолайлы жағдай жасау;
  аумақтарды дамыту бағдарламасына талдау және мониторинг жүргізу;
 туристік қызметті дамыту, оның ішінде туристік қызметтердің сапасын арттыру және инфрақұрылымды нығайту арқылы туризмді дамыту үшін жағдайлар жасау; 
 Қазақстан Республикасының заңнамасында көзделген өзге де міндеттер.
14. Өкілеттіктер:
1) құқықтары:
 мемлекеттік мекеменің мүддесін білдіру;
 өз құзыреті шегінде мемлекеттік органдардан, лауазымды адамдардан және басқа да ұйымдардан қажетті ақпаратты, құжаттарды және өзге де материалдарды сұратуға және алуға;
 өз қызметін мемлекеттік басқарудың басқа органдарымен өзара іс-қимыл жасай отырып жүзеге асыру;
 Бөлімнің құзыреті мәселелері бойынша аудан әкімі мен әкімдігі қабылдайтын нормативтік құқықтық актілердің жобалары бойынша ұсыныстар енгізуге;
2) міндеттері:
 Қазақстан Республикасының қолданыстағы заңнамасының нормаларын сақтау;
 Қазақстан Республикасы Үкіметінің, облыс әкімінің және өзге де орталық атқарушы органдардың, сондай-ақ аудан әкімі мен әкімдігінің актілері мен тапсырмаларын сапалы, мерзімінде орындауға;
 Қазақстан Республикасының заңнамасына сәйкес өзге де құқықтар мен міндеттерді жүзеге асыру. 
15. Қызметтері:
 бәсекеге қабілеттілік негізінде ішкі және сыртқы нарықтарда ауыл шаруашылығы өнімдерін және оларды қайта өңдеу өнімдерін сату көлемін ұлғайту;
 агроөнеркәсіптік кешенді дамыту бағдарламаларын әзірлеуге және іске асыруға қатысу;
 жедел экономикалық өсу және ауыл шаруашылығы өндірісінің экспорттық әлеуетін арттыру үшін инвестициялар тарту;
 ауыл шаруашылығы өнімдері мен қайта өңдеу өнімдерінің ішкі нарығына мониторинг жүргізу, ауыл шаруашылығы өнімдерін қайта өңдеу бойынша мониторинг жүргізу;
 ауыл шаруашылығы өндірісі саласындағы озық тәжірибені тарату;
 маркетингтік қызметтерді дамытуға және агроөнеркәсіптік кешенді ақпараттық қамтамасыз ету жүйесін қалыптастыруға жәрдемдесу;
 ішкі және сыртқы азық-түлік нарығындағы жағдайды зерделеу және оны ауылдық тауарын өндірушілердің назарына жеткізу;
 ауыл шаруашылығы тауарын өндірушілердің қаржылық жағдайы бойынша мәліметтерді талдау (баланстардың өтімділігі, қарыздар құрылымы, дебиторлық және кредиторлық берешек);
 кадрлық әлеуетке талдау жүргізу, оның мамандарға қажеттілігін болжау, кадрларды даярлау, біліктілігін арттыру және қайта даярлау жөніндегі іс-шараларды әзірлеу;
 агроөнеркәсіптік кешен субъектілеріне ауылдық несие серіктестіктерін, микрокредиттік ұйымдарды ұйымдастыру мәселелерінде жәрдемдесу;
 өзін-өзі қамтамасыз етуде және артық өнімдерді өткізуде ауданның өндірістік әлеуеті мен мүмкіндіктерін ұтымды пайдалануға жәрдемдесу, ауданда өндірілетін ауыл шаруашылығы өнімдерін өткізу бойынша базарлар желісін кеңейтуге ықпал ету;
 ауыл шаруашылығы машиналарын жасауды дамыту мәселелері бойынша өңірлік семинарлар, МТС лизингі (сервис орталықтары) және ауыл шаруашылығы техникаларының көрмелерін өткізуге консультациялық көмек көрсету;
 ауыл шаруашылығы техникасының, қосалқы бөлшектердің, жанар-жағармай материалдарының бар-жоғына, қажеттілігіне талдау жасау және оларды сатып алуға көмек көрсету;
 ауыл шаруашылығы тауарын өндірушілерге ауыл шаруашылығы өсімдіктерінің аурулары мен зиянкестеріне қарсы фитосанитарлық іс-шараларды жүргізуде консультациялық көмек көрсету;
 агроөнеркәсіптік кешен субъектілеріне өсімдік шаруашылығы және мал шаруашылығы саласындағы мемлекеттік агроазық-түлік саясатының негізгі бағыттары мен механизмдерін түсіндіру бойынша жұмыстар жүргізу;
 мал басының өнімділігін арттыруға және сақтауға бағытталған іс-шараларды әзірлеу, ауылдық округтерде меншіктің барлық нысандарында және жеке аулаларда мал мен құстың барлық түрлерінің қозғалысына мониторинг жүргізу және ақпараттық-талдау жұмыстарын жүргізу;
 ірі қара мал табынын ұдайы өсіру және тұқымдық түрлендіру жөніндегі жедел есептілік; 
 ауданның агроөнеркәсіптік кешенін басқару функцияларын ауылдар мен ауылдық округтер әкімдері арқылы жүзеге асыру;
 жергілікті бюджет қаражаты есебінен қаржыландырылатын инвестициялық жобалар тізбесіне ұсыныстарды қалыптастыру, оларды іріктеу және ілгерілету;
 инвестициялық жобаларды дайындауда ауданның шаруашылық жүргізуші субъектілеріне ақпараттық және консультациялық көмек көрсету;
 инвестициялық және инновациялық жобаларға, жетекшілік ететін салалардың өндірістік қызметіне, оның ішінде осы салаларда жұмыс істейтін ұйымдардың технологиялық жағдайының деңгейіне мониторинг жүргізу;
 өз құзыретіне кіретін мәселелер бойынша мемлекеттік және өңірлік бағдарламалардың, облыс және аудан әкімдіктерінің қаулыларының, облыс және аудан әкімдерінің шешімдері мен өкімдерінің орындалуы бойынша есептер дайындау;
 өз құзыреті шегінде тендерлерді өткізуге қатысу, сондай-ақ конкурстарды дербес өткізу;
 Бөлім әкімшісі болып табылатын бағдарламалар бойынша мемлекеттік сатып алулар шегінде қаржы қаражатын пайдалануды қамтамасыз ету; 
 халықаралық стандарттарға сәйкес келетін сапа жүйелерін енгізуге жәрдемдесу және мониторинг жүргізу;
 тексерулер мен сараптамалар жүргізу, конкурстық комиссияларға қатысу үшін аудан кәсіпорындарының, ұйымдарының, қоғамдық құрылымдарының мамандарын олардың басшыларымен келісе отырып тарту;
 еңбек ресурстарын дамыту және тиімді пайдалану, қосымша жұмыс орындарын құру жөніндегі іс-шараларды әзірлеуге және іске асыруға қатысу;
 ауданның жетістіктері мен инвестициялық мүмкіндіктерін танымал ету және насихаттау мақсатында ауданда семинарлар мен басқа да іс-шараларды ұйымдастыруға және өткізуге мүдделі мемлекеттік органдармен бірлесіп қатысу;
 жеке және заңды тұлғаларға мемлекеттік қызметтер көрсету;
 кәсіпкерлік саласындағы бірыңғай мемлекеттік саясатты қалыптастыруға және іске асыруға қатысу, мемлекеттік басқарудың жергілікті атқарушы органдарының осы саладағы қызметін үйлестіру, қоғамдық бірлестіктермен және өзге де мемлекеттік және мемлекеттік емес құрылымдармен өзара іс-қимыл жасау;
 бағдарламалық құжаттарда белгіленген басым бағыттарға сәйкес кәсіпкерлік субъектілерінің жобаларын іріктеуге және бағалауға қатысу;
 кәсіпкерлікті қолдау мен дамытуды ұйымдастырудағы қызметті жетілдіру, кәсіпкерлікті дамытуға жәрдемдесудің белсенді нысандарын енгізу, кәсіпкерлердің жекелеген санаттары үшін арнайы бағдарламалар мен жобалар әзірлеу;
 индустриялық-инновациялық даму, кәсіпкерлік пен туризмді қорғау, қолдау және дамыту мәселелері бойынша нормативтік-құқықтық актілердің жобаларына ұсыныстарды әзірлеуге қатысу;
 кәсіпкерлік инфрақұрылымның қалыптасуы мен орнығуына қолдау көрсету, консалтингтік, ақпараттық, технологиялық, қаржылық және басқа да салаларда қызметтер көрсету;
 басым жобаларды қаржыландыру және несиелендіру мәселелері бойынша ауданның, облыстың банк және қаржы ұйымдарымен өзара іс-қимыл жасау, аудан экономикасын дамытуға ықпал ететін ғылыми-техникалық, өндірістік-коммерциялық байланыстар орнату;
 кәсіпкерлік субъектілері қызметінің жетістіктерін жариялауда бұқаралық ақпарат құралдарымен өзара іс-қимыл жасау, нормативтік, статистикалық, ғылыми-әдістемелік, конъюнктуралық және басқа да құжаттаманы қамтитын ақпараттық және ғылыми-әдістемелік базаны, кәсіпкерлерге ақпараттық қызмет көрсету жүйесін құру және дамыту;
 халық, кәсіпкерлік субъектілері арасында кәсіпкерлікті қолдау туралы заңнама мәселелері бойынша ақпараттық-түсіндіру жұмыстарын жүргізу, азаматтардың хаттарын, шағымдарын, ұсыныстарын және жеке өтініштерін белгіленген тәртіппен қарау;
 бөлшек сауда тауар айналымының көлеміне және тауарлар мен қызметтерге баға деңгейіне талдау жүргізу;
 сауда және ауданның тұтыну нарығын дамыту мәселелері бойынша мемлекеттік уәкілетті органдармен, кәсіпорындармен және ұйымдармен өзара іс-қимыл жасау;
 кәсіпкерлік пен туризм салаларын дамыту үшін ішкі және сыртқы инвестицияларды тартуға жәрдемдесу;
 «Бизнестің жол картасы-2025» мемлекеттік бағдарламасын іске асыруда кәсіпкерлік субъектілеріне түсіндіру жұмыстарын ұйымдастыру; 
 сауда қызметінің субъектілерімен әлеуметтік маңызы бар азық-түлік тауарларына шекті рұқсат етілген бөлшек сауда бағаларының мөлшерінен асып кетуін бақылауды жүзеге асыру; 
әлеуметтік маңызы бар азық-түлік тауарларына сауда үстемесі мөлшерінің сақталуына мемлекеттік бақылауды жүзеге асыру.
 «әлеуметтік маңызы бар азық-түлік тауарларына» шекті рұқсат етілген бөлшек сауда бағаларын бекіту кезінде көрсетілген тауарларға баға белгілеу туралы қабылданған шешімнің әсеріне талдау және мониторинг жүргізу; 
 заңнамада белгіленген жағдайларда және тәртіппен әкімшілік құқық бұзушылық туралы хаттама жасау;
 облыстың жергілікті атқарушы органына енгізу үшін жануарларды күтіп-бағу ережелерін, жануарларды күтіп-бағудың санитарлық аймақтарының шекараларын белгілеу бойынша ұсыныстарды дайындау;
 ауданның аумағында жануарлардың жұқпалы аурулары пайда болған жағдайда тиісті аумақтың бас мемлекеттік ветеринариялық-санитариялық инспектордың ұсынуы бойынша карантин немесе шектеу іс-шараларын белгілеу туралы шешімдерді дайындау; 
 аудан аумағындағы жануарлардың жұқпалы ауруларының ошақтарын жою бойынша ветеринариялық іс-шаралар кешені жүргізілгеннен кейін тиісті аумақтың бас мемлекеттік ветеринариялық-санитариялық инспектордың ұсынуы бойынша шектеу іс-шараларын немесе карантинді алып тастау туралы шешімдерді дайындау; 
 облыстың жергілікті атқарушы органдарымен құрылған мемелекеттік ветеринарлық ұйымдарға, олармен тиісті әкімшілік-аумақтық бірлікте ветеринария саласындағы функцияларды орындағанда көмек көрсету;  
 мал қорымдарының (биотермиялық шұңқырлардың) тізіліміне енгізу үшін облыстардың жергілікті атқарушы органдарына мал қорымдары (биотермиялық шұңқырлар) туралы деректерді (мәліметтерді) ұсыну;
	Үй-жайларды, ғимараттарды, құрылыстарды, беру құрылғыларын сатып алу, қаңғыбас иттер мен мысықтарды аулауды және жоюды ұйымдастыру, қаңғыбас және қаңғыбас жануарларды уақытша күту, қаңғыбас және панасыз жануарларды анықтау, қаңғыбас жануарларды вакцинациялау және зарарсыздандыру.

 
3. Мемлекеттік органның бірінші басшысының мәртебесі, өкілеттіктері

16. Бөлімді басқаруды бірінші басшы жүзеге асырады, ол Бөлімге жүктелген міндеттердің орындалуына және оның өз өкілеттіктерін жүзеге асыруына дербес жауапты болады.
17. Бөлімнің бірінші басшысы Қазақстан Республикасының заңнамасына сәйкес лауазымға тағайындалады және лауазымнан боматылады. 
18. Бөлімнің бірінші басшысының өкілеттіктері: 
Бөлімнің жұмысын ұйымдастырады және басқарады, оған жүктелген функциялар мен міндеттердің орындалуы, сондай-ақ сыбайлас жемқорлыққа қарсы іс-қимыл бойынша шаралар қабылдамағаны үшін дербес жауапты болады;
заңнамада белгіленген тәртіппен мемлекеттік қызметшілерге және басқа қызметкерлерге  еңбекақы төлеу қорын үнемдеу шегінде тәртіптік жазалар қолданады және қосымша төлемдерді, материалдық көтермелеуді (сыйлықақыларды) белгілейді;  
	Бөлімнің қызметкерлерімен орындалуы үшін міндетті бұйрықтар шығарады және нұсқаулар береді; 
мемлекеттік қызметтер көрсету сапасына бақылауды жүзеге асырады;
жеке тұлғаларды және заңды тұлғалардың өкілдерін жеке қабылдауды жүзеге асырады, жеке және заңды тұлғалардың өтініштерімен жұмысты ұйымдастыру, қабылдау, тіркеу және есепке алу жағдайы үшін жеке жауап береді;
Қазақстан Республикасының заңнамасында көзделген өзге де өкілеттіктерді орындайды.
Бөлімнің бірінші басшысы болмаған кезеңде оның өкілеттіктерін қолданыстағы заңнамаға сәйкес оны алмастыратын адам орындайды.


4. Мемлекеттік органның мүлкі

19. Бөлім заңнамада көзделген жағдайларда жедел басқару құқығында оқшауланған мүлікке ие бола алады.
Бөлімнің мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.
20. Бөлімге бекітілген мүлік коммуналдық меншікке жатады. 
      	21. Бөлім егер заңнамада өзгеше белгіленбесе, өзіне бекітілген мүлікті және қаржыландыру жоспары бойынша өзіне берілген қаражат есебінен сатып алынған мүлікті өз бетінше иеліктен шығаруға немесе өзге де тәсілмен билік етуге құқылы емес.

5. Мемлекеттік органды қайта ұйымдастыру және тарату

22. Бөлімді қайта ұйымдастыру және тарату Қазақстан Республикасының заңнамасына сәйкес жүзеге асырылады.

____________________


